### Sagsfremstilling

**Orientering fra udvalgsformanden:**Formanden orienterer om møde i 2 x VOS og kystvandråd.
Møde med Sønderjysk Vandløb den 3. februar.
Dialogmøde i [adresse] med Klima- Vækst- og Udviklingsudvalg vedrørende biogasanlæg på [adresse] den 3. februar.
Orientering om udpegning til Lokal Grøn Trepart (bilag fra formanden vedhæftet)

Projektejer/ansøgere i lokalplanssager skal have mulighed for at kommentere på indkommende høringsbemærkninger og svar, forud for at udvalget træffer beslutning.

Oversigt over igangværende projekter og mødedatoer vedrørende Lokal Grøn Trepart, både for kommunens projekter og Naturstyrelsens projekter.

**Orientering fra øvrige medlemmer:**Intet

**Orientering fra forvaltningen:**

**Ansøgninger til cykelpuljen**Forvaltningen har gennemgået de syv projektforslag til cykelpuljeansøgninger, som Udvalget besluttede på mødet i december 2024. Nedenstående er en status på forvaltningens vurdering af om de foreslåede projekter har potentiale for at indgå som ansøgning. Der er vedhæftet et notat, som samler vurderingen for alle strækninger.

**Dravedvej:**Der udarbejdes to ansøgninger.Én ansøgning på strækningen fra Løgumkloster til [adresse] og én ansøgning for hele strækningen mellem Løgumkloster og [adresse]. De to sydlige delstrækninger har ikke potentiale til særskilte ansøgninger, men giver potentiale som pendlerstrækning (supercykelsti) i en samlet ansøgning. Samlet strækning 10,1 km.

**Hydrovej:**Der udarbejdes en ansøgning med potentiale som pendlerrute - Samlet strækning 0,8 km.

**Visbjergvej:**Der udarbejdes en ansøgning med potentiale som skolevej - Samlet strækning 2,1 km.

**Bevtoftvej:**Gennemgangen af strækningen viste, at der alene er potentiale i en ansøgning, såfremt Haderslev Kommune vil indgå i et samarbejde som omhandler hele strækningen fra Toftlund til Bevtoft, ingen af delstrækningerne har potentiale som enkelt ansøgninger. Samtidig viste gennemgangen, at strækningen fra [adresse] til [adresse] bør revurderes, så der skabes en forbindelse fra [adresse] til [adresse], som ikke går via en krydsning af [adresse]. Forvaltningen har været i kontakt med Vejdirektoratet, som ikke vil være indstillet på at sikre en krydsning for cyklister på [adresse], fordi der er tre tunneller under [adresse] i Toftlund by. Haderslev Kommune behandler spørgsmålet om en fælles ansøgning for Bevtoftvej den 3. februar 2025. Det er forvaltningens indstilling, at der ikke udarbejdes ansøgninger for projekter på [adresse], såfremt Haderslev Kommune ikke ønsker at deltage i en fælles ansøgning. Samlet strækning i Tønder Kommune.
Der indsendes således fire ansøgninger til Cykelpuljen 2025 - fem ansøgninger, såfremt Haderslev Kommune ønsker at deltage i en fælles ansøgning.
Note: Overslagsprisen pr. km. cykelsti er p.t. 4,0 mio. kr. For at tage højde for prisudviklingen, der sker, inden projekterne udføres, hvis der gives tilsagn til et eller flere projekter, vil der i ansøgningerne blive anvendt en højere overslagspris. Gives der tilsagn til et eller flere projekter, skal de være fuldt afsluttet senest 6 år efter Tønder Kommune har bekræftet, at kommune kan levere den fornødne egenfinansiering.

**Møde med Digelaget for Tøndermarsken**Mødet omhandlede dels ansøgning om tilskud til renovering af den vestlige sluse på [adresse] samt ansøgning om forhøjelse af det årlige bidrag til afvanding af [adresse]. Forvaltningen oplyste, at kommunen vil give tilsagn til renovering af den vestlige sluse, svarende til det ansøgte beløb i et brev af 6. januar 2025. Digelaget skal indsende de modtagne fakturaer for udført arbejde, hvorefter kommunen vil stå for afregningen. Digelaget motiverede ansøgningen om forhøjelse af det årlige bidrag til afvanding af [adresse]. Kommunen oplyste, at fordelingen af udgifter til lodsejerne fastsættes efter en afgørelse i henhold til vandløbsloven. På baggrund af [adresse] henvendelse vil kommunen påbegynde sagsbehandlingen for en ny afgørelse.

**Møde med skyttecenter**Direktøren for Teknik/Miljø, Service og Beskæftigelse orienterer om møde med skyttecenter.

**Dialogmøde om etablering af biogasanlæg**
Direktøren for Teknik/Miljø, Service og Beskæftigelse orienterer om dialogmøde om etablering af biogasanlæg i Vinum.

**Strandsejlads**
Direktøren for Teknik/Miljø, Service og Beskæftigelse orienterer om igangværende dialog med strandsejlads.

**Cykelsti i [adresse]**
Fagchefen for Teknik og Miljø orienterer om status på cykelsti i [adresse]. Arbejdet forventes færdig i 1. halvår 2026.

**Infomøde om afvikling af offentlige arrangementer**Fagchefen for Teknik og Miljø orienterer om infomøde om nye regler for afvikling af offentlige arrangementer - 13. marts 2025.

**Ledelsesinformation Teknik- og Miljøudvalget**

**Årshjul 2025**Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orientering taget til efterretning.